284 BEKKER: 
IV. 
ta grant cortexie contara & l’amirent. 
plus te priseron la Affrichane ient.” 
Naymes parola. molt desplait, ad Ugier 
que sa grant ire li stratorna ä uencer. 
mais nel fait mie por son sire losengier, 
anc por li messaie en sa terre enuoier, 
que a Karlon no li fust reprocer. 
Ogier parola, que a li cor liger. 
“Naymes” fait il, “irop estes balt parler. 
mais cest non est mie por grant onte uencer. 
bien dousses li orguilos plaisser. 
trop uolec uos mauuasile celer, 
que sa uencance uolt tot iorn exlongier. 
ia nel di pax (si ne le uoy celer) 
porquoi ie uoie que montec en dextrer, 
por moy al camp ne garir ne ayder. 
por sol mon cors li uoldrai derasnier. 
trop estes lent ad ardic conseil doner.” 
“sire” dist Naymes, “ni la uoil desloier. 
sempre deuom l’onor de mon segnor garder.” 
Ballant oit ioie quant i oit tenconer: 
car por lor die se cuita il auancer. 
authe est la feste, e li iorn biels e cler. 
l’aigue demande: car li roi uolt mancer. 
e li messace s’apresta de l’aler: 
mais lu dux Nayme li uait al pug cobrier. 
“sire Ballant, ne uos en doit peser. 
nuls que uient ä mon segnor parler, 
ne s’en poit pax li primer iorn aler. 
ora uenec nostra festa exgarder. 
deman per temp uos en porec tornier. 
si uos ferons rice ciuaus doner: 
li uestre est trop las de l’aler.” 
Ballant l'esgarda; sil prist ä rasner. 
“fals xpians, tu me uois encigner. 
ie ne uins mie por auoir acather, 
anc li uins une letre aporther 
e li messages mon segnor aconther. 
se en Aspremont uos poroie trouer, 
bien uos poroie cent palafroi doner.” 
“sire” dist Nayme, “tot cest lasec ester: 
ne poons pax tot nos bien afıner. 
VL 
Naymes parole: mult desplait & Ucer 
che sa grand unta li destorna uencer. 
mes nel fa pais por li roi losencer: 
li message uolt en sa terra uoier, 
che au roi nen torn ä mauas reprocer. 
Ucer parola, chi ot le cor lecier. 
“Naymes” fait il, “uos estes un blans parler. 
mes nen si mie por grand unta uenger 
ne d’onor na d’orgoil prisser 
mout si coart e maluas clamer. 
trop uolec uos mauuaxite sauuer. 
chi sa uenianca tut iorn uol deueer, 
ne deit in terra lungement durer. 
ie nel di pas (ia celler nel uos quer) 
per co che uoile che muntec in destrer 
por moi in camps ni garir ni aider. 
por sol mun cors uoil tut derasner. 
trop estes lent de buen consil doner. 
de maluas home ia ni ert buen repcer.” 
li rois l'intent, ni ot che corucer. 
Ballant ot ioie: ni ot grignor eciualer: 
char par lor dit il se cuita auancer. 
mais l'imperer fait la noise abasser. 
halt ert la feste, e li iorn biel e cler. 
l'’eue demande li rois, e uait ä mancer. 
e li mesaie s’ apresta de l’aller: 
mes li dux Naime li uait au pugn bailer. 
“sire Ballant, nen uos en deit pesser. 
nuls hom chi uegne ä mun signor parler, 
ne s’en poit pas li prime iorm aller. 
uos uignirec nostre feste esgarder. 
si uos ferai c destrer amener, 
e sin farec li plus biauls enseller: 
car li uestre ciual est tout las de Faller.” 
Ballant l’esgarda, e prent soi & rester. 
“fals eristians, uo me tu encigner? 
ie nen uegni pas por auoir amasser, 
ainc i uegni une charte aporter 
e li mesage de Agullant nuncier. 
se in Aspremunt uos puis trouer, 
tost uos poroi c palefroi doner.” 
“sire” dist Naymes, “tut co laisec ester. 
nen poun pas tut hora bien auer. 
